Luxol St. Andrews se jkunu qed jieħdu sehem għal darb'oħra fir-rawnd prinċipali tal-UEFA Futsal Champions League fejn għall-ewwel darba dan it-tournament se jkun qed isir fil-Università tal-Qroqq bejn nhar l-Erbgħa 27 u l-Ħadd 30 ta' Ottubru. Luxol kisbu d-dritt li jieħdu sehem f'dan ir-rawnd wara li fir-rawnd preliminari bl-aktar mod konvinċenti għelbu lil Cefn Druids, Dolphins Ashdod u lil KMF Proekt. Luxol se jkunu qed jittamaw li jiksbu post għall-ewwel darba fir-Rawnd Elite ta' din il-kompetizzjoni. Luxol se jkunu qed jilagħbu kontra Halads, Hammarby u Record Bielsko-Biala, bil-partit kollha jibdew fit-8.00pm.